Lesnoi
Lesnoi (vene keeles Лесной) on linn Venemaal Sverdlovski oblastis. Asub Bolšaja Imennaja jõe ääres, Jekaterinburgist 210 km põhja pool. Piirneb idas Nižnjaja Tura linnaga. Lesnoi on kinnine linn, mis nõukogude ajal 1954–1994 kandis koodnime Sverdlovsk-45. Seal asuvad tuumatööstuse ettevõtted, kus toimub uraani rikastamine. Uraanitootmise tehast ja asulat selle juurde hakati rajama 1947. aastal. Esialgu kandis see nime Baza-9. Linnaõigused sai asula 1954. aastal.